Steven M. Greer

**Steven Macon Greer**, født 28. juni 1955, er en amerikansk ufolog og pensjonert traumekirurg som grunnla Center for the Study of Extraterrestrial Intelligence (CSETI) og Disclosure Project, som søker å avsløre informasjon om UFOer som angivelig holdes hemmelig av amerikanske myndigheter.

## Tidlig liv
Greer ble født i Charlotte, North Carolina i 1955. Han hevder å ha sett et uidentifisert flygende objekt på nært hold da han var rundt åtte år gammel, noe som vekket interessen hans for ufologi.

Greer utdannet seg som lærer i transcendental meditasjon og fungerte som direktør for en meditasjonsorganisasjon. Han mottok en Bachelor of Science-grad i biologi ved Appalachian State University i 1982 og en doktorgrad i medisin fra James H. Quillen College of Medicine ved East Tennessee State University i 1987.[4] Han gikk på MAHEC University of North Carolina hvor han fullførte sin praksis i 1988 og fikk sin medisinske lisens i Virginia i 1989. Det året ble han medlem av Alpha Omega Alpha Honor Medical Society.

## Karriere
Center for the Study of Extra-Terrestrial Intelligence (CSETI) som Greer grunnla i 1990 var opprette på et diplomatisk og forskningsbasert initiativ for å kontakte utenomjordiske sivilisasjoner. De offisielle uttalelsene om dens intensjoner inkluderte også en ny kategori utenomjordiske møter, nemlig CE-5 eller «nærkontakt av den femte typen, menneskelig kontakt og kommunikasjon med utenomjordisk liv». Siden oppstarten har organisasjonen brukt et sted mellom $3,5 millioner og $5 millioner for å nå sine mål.

Organisasjonen hevder å ha over 3000 «bekreftede» rapporter om UFO-observasjoner fra piloter og over 4000 bevis på det de beskriver som «landingsspor». Dette refererer til hendelser der UFOen antas å ha satt spor, som elektromagnetiske spor eller avtrykk i bakken etter landing. Organisasjonen bruker «Rapid Mobilization Investigative Teams» med mål om å ankomme landingsplasser så raskt som mulig. CSETI har definert en protokoll for menneskeinitiert kontakt med UFOer ved bruk av meditasjon.

I 1993 grunnla han Disclosure Project, et forskningsprosjekt rettet mot å avsløre offentlighetens påståtte kunnskap om UFOer, utenomjordisk intelligens og avanserte energi- og fremdriftssystemer. Disclosure Project ble grunnlagt i et forsøk på å gi amnesti til myndighetspersoner som var villige til å bryte deres sikkerhetsed ved å dele innsidekunnskap om UFOer. Greer sier at han ga en orientering til CIA-direktør James Woolsey på en middag, hvor Woolsey skal ha lyttet høflig.

I 2013 produserte Greer *Sirius*, en dokumentar som beskriver hans arbeid og hypoteser angående utenomjordisk liv, statlige tildekkinger og nære møter av femte grad. Filmen ble regissert av Amardeep Kaleka og fortalt av Thomas Jane, og omhandlet Greers bok fra 2006 *Hidden Truth, Forbidden Knowledge*.

Sirius viser et 15 cm menneske skjelett, kjent som Atacama-skjelettet, med bilder og en DNA-test av skjelettet. Genetiske bevis viste at det var menneskelig, med genetiske markører funnet i «urfolkskvinner fra den chilenske regionen i Sør-Amerika». Direktøren for senteret som utførte analysen sa at «det er et interessant medisinsk mysterium for en uheldig person med en rekke fødselsskader som for øyeblikket […] som innen genetikken ikke er åpenbar».

Greer har skrevet boken *Unacknowledged: An Exposure of the World's Biggest Secret*, i 2017, som ble filmet som en dokumentarfilm samme år, med tittelen *Unacknowledged* og regissert av Michael Mazzola.

## Se også

* Antikke astronauter

## Referanser